තරමක් ඈතින් රතුපාට විදුලි බුබුලු තොගයක් පෙනේ. එක්තරා ගසක් වසාගත් ඒ විදුලි බුබුලු එකක්වත් දැල්වී නැත. ඒ විදුලි බුබුලු නොව කිසියම් ගෙඩි වර්ගයක් බව පසක් වූයේ තවත් පඩි ගණනාවක් නැග අර වැලට ළංවූ ඉක්බිතිවය. කිසියම ගසක මුහුණෙහි හැදුණු වැලක හටගත් ගෙඩි, රතුපාට විදුලි බුබුළුවල හැඩය ගෙන තිබේ. පඩිපෙළ දෙපස පුවරු කිහිපයකි. එකක කෙසෙල් ගසක පිංතූරයකි. එහි සටහන්ව ඇත්තේ එම කෙසෙල් විශේෂය ඇටි කෙහෙල් බවය. එසේනම් මේ අවට තිබෙන උස් කෙසෙල් විශේෂය ඇටි කෙහෙල්ය. තවත් පුවරුවක කියැවෙන්නේ ඇඹුල් ඇඹිලිය ගැන ය. පුංචි දවස්වල මේ ඇඹුල් ඇඹිලිය අපේ ගෙදර මිදුලේද තිබූ බව මට මතකය. ඉතා කුඩා කොල විශේෂයක් වූ ඇඹුල් ඇඹිලිය මාලුව ඇඹුල් රසයකින් යුතුවිය. ඒ ඇඹුල් ඇඹිලිය මේ වන පෙතේ තිබෙන බවකි.
තවත් පුවරුවක කියවෙන්නේ කුමක් ගැනද?
ඇඹුල් ඇඹිලිය